PÁLYÁZATI FELHÍVÁS

Bogád-Romonya Intézményfenntartó Társulás

pályázatot hirdet közalkalmazotti jogviszony (Kjt.) keretében

Óvodavezető

Munkakör/feladatkör betöltésére.

**Foglalkoztatás jellege:** teljes munkaidő

**A vezetői megbízás időtartama:** a vezetői megbízás határozott időre, 2023. augusztus 1-jétől 2028. július 31-ig szól.

**Munkavégzés helye:** 7743 Romonya, Béke utca 40.

**A munkakörbe tartozó, illetve a vezetői megbízással járó lényeges feladatok:**

* Az intézmény irányítása és képviselete a vonatkozó jogszabályok, belső szabályzatok és az alapító rendelkezései szerint.
* Az intézmény alaptevékenységébe tartozó vezetői feladatok, továbbá a költségvetési szerv hatáskörébe tartozó gazdálkodási feladatok ellátása.
* Az intézményvezető felel az intézmény szakszerű és törvényes működéséért, a takarékos gazdálkodásért, gyakorolja a munkáltatói jogokat, dönt az intézmény működésével kapcsolatban minden olyan ügyben, amelyet jogszabály vagy kollektív szerződés (közalkalmazotti szabályzat) nem utal más hatáskörébe.
* Vezeti a nevelőtestületet, előkészíti a nevelőtestület jogkörébe tartozó döntéseket, megszervezi és ellenőrzi végrehajtásukat.
* A pedagógiai munka irányítása, szervezése, ellenőrzése, a pedagógiai program megvalósulásának biztosítása; az intézmény alapító okiratában előírt tevékenységek szakszerű ellátásának koordinálása.
* Ellátja a nemzeti köznevelésről szóló 2011. évi CXC törvényben meghatározott egyéb vezetői feladatokat.

**Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII törvény, a nemzeti köznevelésről szóló 2011. évi CXC törvény, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII törvény köznevelési intézményekben történő végrehajtásáról szóló 326/2013. (VIII.30.) Korm.rendelet rendelkezései az irányadók.

**Pályázati feltételek:**

* Felsőfokú iskolai végzettség és szakképzettség (óvodapedagógus)
* Pedagógus-szakvizsga keretében szerzett intézményvezetői szakképzettség
* Legalább öt év pedagógus-munkakörben vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat.
* Megfelelés az Nkt. 66. § (1) bekezdés b) és c) pontjának (a pályázó ne álljon a tevékenység folytatását kizáró foglalkoztatástól eltiltás hatálya alatt; büntetlen előéletű és cselekvőképes legyen.)
* Magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy.
* Vagyonnyilatkozat tételi eljárás lefolytatása.

**A pályázat elbírálása során előnyt jelent:**

* Legalább öt év feletti vezetői tapasztalat.
* Német nemzetiségi végzettség, hiánya nem kizáró ok. Német nemzetiségi hagyományok ismerete, ápolása. Nemzetiségi óvodában szerzett szakmai gyakorlat.
* A pályázat során előnyt jelentő – okmánnyal igazolt- nyelvtudás (idegennyelv megnevezése): német
* Saját gépjármű. Járművezetői engedély kategória: B

**Elvárt kompetenciák:**

* elkötelezettség és szakmai felelősségvállalás a szakmai fejlődésért
* magas szintű kommunikáció és szakmai együttműködés, problémamegoldás
* nyitottság a személyiségfejlesztés változatos módszereinek elsajátítására
* döntésképesség és következetesség

**A pályázathoz mellékelni kell:**

* A pályázó részletes szakmai életrajzát.
* A pályázó motivációs levelét.
* Az intézmény vezetésére vonatkozó szakmai elképzelések bemutatását, szakmai és vezetői programját.
* Képesítést, végzettséget, szakképzettséget igazoló okiratok másolatát.
* A büntetlen előéletet és foglalkoztatás eltiltás hatálya alatt nem állást igazoló három hónapnál nem régebbi hatósági erkölcsi bizonyítvány
* A pályázó nyilatkozatát arról, hogy

1. megbízása esetén a Kjt. 41. § szerinti összeférhetetlenség vele szemben nem áll fenn;
2. nem áll cselekvőképességet kizáró vagy korlátozó gondnokság alatt;
3. a vezetési program a pályázó saját szellemi terméke;
4. a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul;
5. a vagyonnyilatkozat-tételi kötelezettséget vállalja.

**A munkakör betölthetőségének időpontja:** 2023. augusztus 1. napja

**A pályázat beérkezésének határideje:** 2023. május 31.

**A pályázat elbírálásának határideje:** 2023. június 30.

**A pályázat benyújtásának módja:**

A pályázatot elektronikus (e-mailen) vagy postai úton lehet benyújtani. Lezárt borítékban, papír alapon két példányban ( egy eredeti és egy másolati példányban, a másolati példányt nem kérjük összefűzni).

* Elektronikus úton: a [ruppert.edina@gmail.com](mailto:ruppert.edina@gmail.com) email címre ( egy fájlban) történő megküldéssel. Kérjük az email tárgyában feltüntetni: „Intézményvezetői pályázat-Romonya”
* Postai úton: a Bogádi Közös Önkormányzati Hivatal részére (7742 Bogád, Virág u. 10.)

Kérjük a borítékon feltüntetni: „ Intézményvezetői pályázat- Romonyai Óvoda”

A pályázati eljárással kapcsolatosan egyéb információt Miklós Dezső polgármester a 30/7381758 és Ruppert Edina jegyző a 30/3776725 nyújt.

**A munkáltatóval kapcsolatos egyéb lényeges információ:** A pályázat elbírálására a Bogád-Romonya Intézményfenntartó Társulás Társulási Tanácsa jogosult, akik a pályázat eredménytelenné nyilvánításának jogát fenntartják. A magasabb vezetői megbízással egyidejű közalkalmazotti munkakörbe (óvodapedagógus) való kinevezés esetén három hónap próbaidő kitöltése.

A pályázati kiírás közzétételének helye:

* [www.romonya.hu](http://www.romonya.hu)
* https:// kozszolgallas.ksz.gov.hu